CELEX: 62020CA0197
Language: mt
Date: 2021-10-28 00:00:00
Title: Kawżi magħquda C-197/20 u C-216/20: Sentenza tal-Qorti tal-Ġustizzja (Id-Disa’ Awla) tat-28 ta’ Ottubru 2021 (talba għal deċiżjoni preliminari tal-Finanzgericht Hamburg – il-Ġermanja) – KAHL G.m.b.H. & Co. K.G. (C-197/20) u C. E. Roeper GmbH (C-216/20) vs Hauptzollamt Hannover (C-197/20), Hauptzollamt Hamburg (C-216/20) (Rinviju għal deċiżjoni preliminari – Unjoni doganali – Tariffa doganali komuni – Klassifikazzjoni tariffarja – Nomenklatura Magħquda – Subintestaturi tariffarji 1521 90 91 u 1521 90 99 – Interpretazzjoni tan-noti ta’ spjega relatati mas-subintestatura 1521 90 99 – Xema’ tan-naħal imdewba u ssolidifikata mill-ġdid qabel l-importazzjoni tagħha)

3.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 2/8
            
         
      Sentenza tal-Qorti tal-Ġustizzja (Id-Disa’ Awla) tat-28 ta’ Ottubru 2021 (talba għal deċiżjoni preliminari tal-Finanzgericht Hamburg – il-Ġermanja) – KAHL G.m.b.H. & Co. K.G. (C-197/20) u C. E. Roeper GmbH (C-216/20) vs Hauptzollamt Hannover (C-197/20), Hauptzollamt Hamburg (C-216/20)
      (Kawżi magħquda C-197/20 u C-216/20) (1)
      
      (Rinviju għal deċiżjoni preliminari - Unjoni doganali - Tariffa doganali komuni - Klassifikazzjoni tariffarja - Nomenklatura Magħquda - Subintestaturi tariffarji 1521 90 91 u 1521 90 99 - Interpretazzjoni tan-noti ta’ spjega relatati mas-subintestatura 1521 90 99 - Xema’ tan-naħal imdewba u ssolidifikata mill-ġdid qabel l-importazzjoni tagħha)
      (2022/C 2/10)
      Lingwa tal-kawża: il-Ġermaniż
      
         Qorti tar-rinviju
      
      Finanzgericht Hamburg
      
         Partijiet fil-kawża prinċipali
      
      
         Rikorrenti: KAHL G.m.b.H. & Co. K.G. (C-197/20) u C. E. Roeper GmbH (C-216/20)
      
         Konvenuti: Hauptzollamt Hannover (C-197/20) u Hauptzollamt Hamburg (C-216/20)
      
         Dispożittiv
      
      In-Nomenklatura Magħquda li tinsab fl-Anness I tar-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana, fil-verżjonijiet tagħha li jirriżultaw mir-Regolament ta’ Implimentazzjoni tal-Kummissjoni (UE) Nru 1101/2014 tas-16 ta’ Ottubru 2014 u mir-Regolament ta’ Implimentazzjoni tal-Kummissjoni (UE) 2015/1754 tas-6 ta’ Ottubru 2015, għandha tiġi interpretata fis-sens li x-xema’ tan-naħal li tkun ġiet imdewba, u li minnha tkun tneħħiet mekkanikament parti mill-materjal barrani waqt il-proċess tat-tidwib, u mbagħad tkun ġiet issolidifikata sabiex tifforma blokki jew pjanċi, taqa’ taħt is-subintestatura 1521 90 99 ta’ din in-nomenklatura, li tkopri x-xema’ “oħrajn”, u mhux taħt is-subintestatura 1521 90 91 tal-imsemmija nomenklatura, li tkopri x-xema’ “mhux imsajrin [ipproċessati]”.
      
         (1)  ĠU C 279, 24/8/2020.